РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/253-17

24. новембар 2017. године

Б е о г р а д

**З А П И С Н И К**

**26. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 22. НОВЕМБРА 2017. ГОДИНЕ**

Седница је почела у 11,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Ђорђе Комленски, Александар Мартиновић, Жарко Мићин, Јован Палалић и Балинт Пастор.

Осим чланова Одбора, седници су присуствовали и Тања Томашевић Дамњановић, заменик члана Михаила Јокића, Александра Мајкић, заменик члана Биљане Пантић Пиља и Марко Парезановић, заменик члана Катарине Ракић.

 Седници нису присуствовали чланови Одбора: Милетић Михајловић, Душан Павловић, Наташа Мићић, Вјерица Радета, Срето Перић и Душан Петровић, нити њихови заменици.

 Предсаедник Одбора је обавестио присутне да је седницу сазвао у року краћем од рока предвиђеног чланом 72. став 2. Пословника Народне скупштине, како би се омогућило Народној скупштини да што пре донесе одлуку о престанку функције председника Основног суда у Новом Саду и створили услови да Високи савет судства без одлагања предложи кандидате за избор председника Основног суда у Новом Саду.

Председник Одбора је констатовао да су испуњени услови за рад и пуноважно одлучивање, након чега је предложио, а чланови Одбора су **једногласно** утврдили следећи

Д н е в н и р е д :

1. Утврђивање Предлога одлуке о престанку функције председника Основног суда у Новом Саду;
2. Разно.

 Пре преласка на рад по тачкама утврђеног дневног реда председник је ставио на гласање, а чланови Одбора су **без примедби, једногласно усвојили**: Записник са 22. седнице Одбора одржане 15. септембра 2017. године; Записник са 23. седнице Одбора одржане 3. октобра 2017. године, Записник са 24. седнице Одбора одржане 9. октобра 2017. године и 25. седнице одржане 2. новембра 2017. године.

**ПРВА ТАЧКА** – Утврђивање Предлога одлуке о престанку функције председника Основног суда у Новом Саду.

**Петар Петровић** је рекао да је Анђелка Станојевић, председника Основног суда у Новом Саду, доставила допис, заведен под 03 Број: 118-3377/17 од 7. новембра 2017. године, којим тражи да Народна скупштина донесе одлуку о престанку функције председника Основног суда у Новом Саду, с обзиром да ју је Високи савет судства изабрао за судију Вишег суда у Новом Саду.

Председавајући је отворио расправу у вези са овом тачком дневног реда, па како се нико од присутних није јавио за реч, ставио је на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Основног суда у Новом Саду Анђелки Станојевић и упути га Народној скупштини на усвајање по хитној процедури.

 За представника Одбора на седници Народне скупштине одређен је Петар Петровић, председник Одбора.

 Чланови Одбора су **једногласно** усвојили наведени предлог.

**ДРУГА ТАЧКА –** Разно.

 Председник је обавестио присутне да ће ускоро бити одржана још једна седница Одбора са сличним дневним редом.

Седница је завршена у 11,15 часова.

СЕКРЕТАР ПРЕДСЕДНИК

Сања Пецељ Петар Петровић